Скӧрӧдум (Кулӧмдін район)

Скӧрӧдум () – Коми Республикаын Кулöмдiн районса Помӧсдін сикт овмӧдчӧмин улӧ пырысь грезд.

 Ним артмӧм 
 Фольклор 
 География 
Грезд пукалӧ Эжва ю веськыд вадорын, Скӧрӧдумъёль вомланьын. Скӧрӧдумсянь Помӧсдін шӧрсиктӧдз 7 км войвылӧ, Кулӧмдін юрсиктӧдз 68 км, Сыктывкар юркарӧдз км.

Орчча оланінъяс
 Кырныша — лунвылас.
 Помӧсдін — войвылас 7 километра ылынаын.

Сиктлӧн юкӧнъяс
 Ягвыв — важ шӧрин, сійӧ пукалӧ мир туй дорті, Сидӧр Ваньӧ керка дорсянь школа весьтӧдз кымын, Вась Анна керкасянь Сурнин керкаяс дорӧдз кымын.
 Ыбвыв либӧ Кулацкӧй посёлок — Ягвывсянь рытыввылын. 
 Чоййыв — Ыбвывсянь войвылын, пос дорсянь Миколай Ваньӧ керка дорӧдз (сикт помӧдз)
 Ласей — Ягвывсянь лунвылын, Скӧрӧдумъёль талапӧлас
 Мӧдлапӧв — Скӧрӧдумъёль мӧдлапӧлас
 Кырув — грезд шӧрын (Ягвыв да Мöдлапöв костас, Культура Керкасянь горув, Эжваланьыс, асыввылö и лунвылö)

Орчча ландшафтъяс

Вӧръяс: Дзоля вöр, Из гöра, Ошкасён, Гажаяг, Дзоля яг, Кöрчомдор, Рöмановскöй яг.

Видзьяс: Маил видз, Еремвидзсьöрт, Лазаркулига, Конö Иван видз.

Керӧсъяс: Дубрава, Рöмановскöй нöрыс, Еджыд бужöд, Сьöд кöтшас, Кирöиздiн.

Шор-ёль: Ульвашор, Кöбылашор, Гусьтышор, Дубровашор, Миняшор, Скӧрӧдумъёль, Скöрöдумвом (Ёльыслöн Эжваö усянiн), Поскашор, Понсинъю-ёль (визувтö Скöрöдум весьтса ягсянь Скöрöдума-Кырныша костö, усьö Эжва юö).

Тыяс: Ыджыдты, Гусьты, Польчи видз гöп (дзоляник ты кодь), Кузьты, Сёртты, Пышты, Ягувты.

Нюръяс: Гусьты нюр, Нюрвыв (Скöрöдум поссянь Хозяиновъяс керка дорöдз), Оль бок (сэтчӧ пырӧны футбольнӧй поле и орчча видзьяс).

 История 
 Артмис 1707 во бӧрын.
 1719 — Медводдзаысь казьтыштӧма Ревизскӧй сказкаясын: Скородум пӧчинӧк, 1 овмӧс. Медводдза олысьяяӧн вӧліны: Пётр Андреевич Паршуков, сылӧн племянник Семён Паршуков Ефим пияскӧд, сылӧн зять Семён Якимович Ефремов Андрей пияскӧд.
 1782 — «Скородумская» грезд: 16 овмӧс, 95 морт.
 1919, тӧвшӧр тӧлысь — Воссис «Заря» коммуна.
 1926 — Грездын 152 овмӧс, 722 морт.
 1930 — Грездын эм школа да потребительяслӧн котыр.
 2000 — 203 овмӧсын олӧ 617 морт.
 2012 — Скӧрӧдумын эм Фельдшерско-акушерскӧй пункт, челядьлы «Малышок» сад, Шӧр школа, Культура керка (пырӧ «Кулӧмдінса Шӧр клуб системаӧ».Помӧсдін сикт овмӧдчӧмин Кулӧмдін районса сайтын

Йӧз
Грездын олӧны кызвыйӧ комияс. Сёрнитӧны коми кыв вылын (эжвайывса сёрнисикас). Эм некымын украинеч, найӧ тшӧтш тӧдӧны коми кыв. Став челядьыс коми кывъяӧсь жӧ.

Татчӧс олысьӧс шуӧны скӧрӧдумса. Кывберд тшӧтш скӧрӧдумса.

 Олысь лыд 

Йӧзӧс пасъялан вояс  1782 1926 1970 1979 1989 1992 2000 2007 95 722 730 678 570 579 617 501

 Овъяс 
Медводдза овъяс Скӧрӧдумын вӧліны Паршуков да Ефремов (1719). Ӧнія кадӧ медунаӧн Пашнинъяс да Ефремовъяс.

Наысь кындзи эмӧсь: Денисов, Дёмин, Жангуров, Игнатов, Карманов, Курочкин, Липин, Мингалёв, Третьяков, Уляшев, Шомысов, Хозяинов.

Шоч овъяс: Беляев, Божко, Долигодин, Князев, Конин, Королёв, Лажанев, Левшенков, Макалюк, Напалков, Никитин, Отев, Прудников, Сенькин, Чисталёв.

Бырӧм овъяс: Сурнин, Козлов, Шахов, Когутяк, Макаров.

 Культура 

 Велӧдӧм 
 1905 — Скӧрӧдумын воссис земскӧй начальнӧй училишӧ.

 Тӧдчана йӧз 
 Шомысов Василий Алексеевич (1893—1981) — сигудӧк вӧчысь да сигудӧкӧн ворсысь
 Уляшев Александр Егорович (1956) — коми сьылысь, шылад тэчысь, гижысь

 Тӧдчана эмторъяс 

 Ӧтуввез  
 Помӧсдін сикт овмӧдчӧмин Кулӧмдін районса сайтын
 Помӧсдін сикт овмӧдчӧминса Администрациялӧн сайт

 Ӧшмӧсъяс 
 Жеребцов И.Л. Где ты живешь: Населенные пункты Республики Коми. Историко-демографический справочник. – Сыктывкар, 2000.
 Игнатов М.К. Взгляд сквозь годы. – Сыктывкар: Коми небöг лэдзанiн, 1998. – 224 с.
 Игнатов М.К. Усть-Куломский район: помни прошлое, зная настоящее, делай будущее (1620–2008). – Сыктывкар, 2009. – 366 с.
 История Коми с древнейших времен до конца XX века: В 2-х т. / По общей редакцией А.Ф. Сметанина. – Сыктывкар, 2004.
 Кор чужис Скöрöдум
 Республика Коми: Административно-территориальное деление на 1 августа 1992 г. Издание пятое. – Сыктывкар, 1992. – 175 с.
 Республика Коми: Энциклопедия. – Сыктывкар, 1997-2000. – Т. 1-3.
 Административно-территориальное и муниципальное устройство Республики Коми (на 1 августа 2006 г.). Издание шестое, официальное / ГУ «ТФИ РК». — Сыктывкар, 2006. — 278 с.

 Ыстӧдъяс 

Категория:Коми Республикалӧн сиктъяс
Категория:Коми сикт-грезд
Категория:Помӧсдін сикт овмӧдчӧмин